Ribe Stifts Adresseaviser, 1835-10-16
Udenlandske Efterretninger. Spanien. Efter i nogen Tid at have maattet lade sig nøie med ufuldstændige, upaalidelige og dunkle Relationer, har man endelig faaet nye, vigtige og, som det synes, paalidelige Efterretninger om Sagernes Tilstand hertillands. Den første af disse mældet, at Ministeriet nu er sammensat saaledes: Mendizabal, Finantsminister og midlertidig Præsident; Gen. Ala va, Udenrigsminister; Grev Almadovar, Krigsminister; Cancia midlertidig Justitsminister; Martin de las Herros, Jndenrigsminister, og Ullog, Marineminister. At General Alava har undslaaet sig for at modtage Præsidentposten, blider af Hoftidenden anført, som et saa udmærket Exempel paa Beskedenhed og Patriotisme, at de ministerielle Annaler kun sjeldent opvise dets Mage. Medlemmerne af det nye Cabinet ere vel ikke aldeles overeensstemmende i deres Anskuelser; men da de ere enige i det Væsentlige, saa nærer man det Haab, at Uovereensstemmelser ville lettelig kunne jevnes. Det nye Ministeriums Virksomhed spører man først i et Decret, hvorved den tidligere Anordning om Juntaerne ophæves og en fuldstændig Amnesti forkyndes foralle de Handlinger, som staae i Forbindelse med Provindsialjunternes Oprettelse og Virksomhed, hvorhos tillige er givet tilkiende, at det for dem, der vælges til Medlemmer af Provindsialstænderne, ikke skal være til Hinder, om de tilforn have været Medlemmer af Juntaerne. Fremdeles er det besluttet, paa ny at organisere Borgergarden i Madrid, at løsgive mod Caution de Officerer, som vare fængslede formedelst den tidligere Opstand, og strax at sende 10,000 Md. til Nordarmeens Forstærkning. Endvidere skal Hr. Mendizahal have erklæret for flere Procuradores, at han, ved Besættelse af Embeder i Provindserne, vil indhente Provindsialstændernes Mening og Candidaterne; og endelig skal det være Censorerne tilholdt at lade Journalerne have en næsten fuldkommen Frihed til at dømme Regjeringens Foranstaltninger. En saa liberal Fremfærd har heller ikke været uden Virkning; og dette erden anden, høist vigtige, Efterretning, som haves herfra, at Juntaerne i Corunna, Barcellona, Saragossa og Valencia have sluttet sig til Mendizabals Ministerium, uagtet endnu ingen anden Basis er antagen af dette, end det kongelige Statut. Juntaen i Corunna har først og meest uforbeholdent udtalt sig til Fordeel for Cabinettet, hvorfor den ogsaa af Hoftidenden faaer den Ros, at den har gjort sig velfortjent af Tronen og Fædrelandet. Om de øvrige Juntaers Erklæringer indeholder den officielle Tidende endnu Jntet; men det hedder, at en Coureer skal være ankommen til Madrid, fra Barcellona, med Efterretning om, at den derværende Junta var, ligesom den i Corunna, beredt til at opløse sig, dersom Regjeringen maatte ansee det for tjenligt; thi saavel ved Minas Udnævnelse til Generalcapitain, som ved sine øvrige Foranstaltninger, havde det nye Ministerium vundet Juntaens fulde Tiltro. At Juntaen i Saragossa ligeledes ubetinget har underkastet sig, berettet i det Mindste Pariser Moniteuren, og, hvad Juntaen i Valencia angaaer, da klage vel adskillige Madriderblade over Vilkaarligheder, som den endnu i den sidste Tid har tilladt sig; men det hedder dog, at ogsaa denne enten allerede er opløst, eller er i Begreb med at opløse sig. - Deti mod var det endnu d. 27de ikke lykket at stille Las Na pas tilfreds. Han var saa langt fra at ville laane Øren til Quirogas og Chacons Forslag, at han meget mere lod begge disse Herrer fængsle. De øvrige Underhandlere, som senere ere sendte til ham, have ikke havt bedre Lykke, og med den sidste af dem, Hr. Arguillar, har han sendt sit Ultimatum, som indeholder følgende Fordringer: at constituetende Cortes indkaldes; at Cabinettet sammensættes af homogene Bestanddele; at de Personer bortfjernes fra Ministrenes Omgivelse, hvis tidligere Forhold kan vække Mistro; at de af Juntaerne tagne Forholdsregler billiges og beholdes, i det Øiemed, at lede Folkevæbningen og udrydde Carlisterne; at Las Navas's Tropper blive i deres Stilling og overtage sig at gjøre det af med Carlisterne i La Mancha, og i Toledos Bjergegne; at ingen af Juntaernes Troppecorps maae opløses, førend en ny, af de constituerende Cortes antagen, Grundlov er publiceret; at det Decret ophæves, hvorved Juntaerne ere erklærede for strafskyldige (dette er, som ovenfor sees, allerede skeet); at endelig Grev Toren fastholdes, indtil han har aflagt Nationen Regnskab for sin Bestyrelse. Dette Ultimatum er ikke blevet antaget; men nye Underhandlere ere sendte til Greven, hvis Fortropper staae ved Manzantes, 31 franske Mile fra Madrid. Las Navas har skrevet til sine Venner i Madrid, at han ikke vil hvile, førend de af ham repræsenterede Provindsers Rettigheder, ere fuldelig anerkjendte; hans Valgsprog er: "Alt for Folket og Alt ved Folket"; han inddrivet egenmægtig Contributioner allevegne og gebærder sig overhovedet i alle Maader, som en fuldkommen Revulutionsmand, lige indtil det, at bære en rød Hue. Skulde han virkelig trænge ind i Madrid, vil en insurrectionel Bevægelse sammesteds ikke udeblive, og det frygteligste Spillerum vil aabnes for Privathevn. Det er detforintet Under, at dette foraarsager Cabinettet stor Bekymring, medens derimod det exalterede Frihedsparti bygger paa Las Navas's Haarnakkethed det Haab, at det ikke vil lykkes Ministeriet at trænge igjentem med dets halvliberale Forholdsregler. Hr. Mendizabal har aabnet en Subscription, i det Øimed, at oprette et Corps, som kan giøre Las Navas kraftig Modstand, hvis han skulde vedblive at true Hovedstaden, eller, i modsat Fald, sendes mod Carlisterne. Et Rygte om at Las Navas senere har underkastet sig, trænger endnu til Bekræftelse. - Hvad Krigen i nordlige Provindser, angaaer, da beretter Moniteuren, at en alvorlig Træfning, hvori Carlisterne have lidt et betydeligt Tab, har fundet Sted ved Villacario. Andre Beretninger tale om en Træfning i Provindsen Santander, i hvilken 9 catlistiske Batailloner skulle være blevne oprevne. Fuldstændige Efterretninger om disse Begivenheder, mangle ganske.